ลอดช่องสิงคโปร์ ขนมหวานขึ้นชื่อย่านเจริญกรุง ที่ผ่านมาแถวนี้ทีไรจะต้องแวะกินให้ได้ ด้วยรสชาติและความอร่อยที่เป็นเอกลักษณ์ หาทานที่อื่นไม่ได้ แม้ชื่อจะเป็นลอดช่อง แต่ก็ไม่เหมือนลอดช่องทั่ว ๆ ไปที่เคยได้กินจากที่อื่น ๆ กินตั้งแต่ถ้วยละไม่กี่บาท จนปัจจุบันนี้สนนราคาอยู่ที่ถ้วยละ 22 บาท จะนั่งทานที่ร้านหรือใส่ถ้วยกลับบ้านก็ได้ ใครขับรถผ่านมา สามารถแวะจอด ซื้อทานบนรถชิล ๆ ได้เลย